
OBVESTILO

V medijih so bile objavljene informacije o črpanju evropskih sredstev Občine Oplotnica. 
Dodatno pojasnjujemo občanom črpanje le-teh v preteklosti in v prihodnosti.

V prvi finančni perspektivi smo črpali vsa razpoložljiva sredstva za projekte:
- zunanja ureditev Žičke pristave v letu 2013 in 2014 znesek 577.699,85 EUR
- Obnova zdravstvenega doma v Oplotnici v letu 2014 znesek 160.803,08 EUR. 

Skupaj smo prejeli sredstva iz sredstev proračuna Evropske unije v višini 738.502,90 EUR.  S tem smo izkoristili vsa razpoložljiva sredstva za to obdobje.
Od leta 2015 do 2017 smo predvideli črpanje evropskih sredstev iz kohezijskega sklada za razvoj regij za izgradnjo kanalizacije in centralne čistilne naprave v Oplotnici.  
Ker na nivoju države ni prišlo v navedenem obdobju do realizacije črpanja evropskih sredstev, tudi v tem času nismo denarja namenjali za projekte, ki niso bili prioritetnega pomena za razvoj Občine Oplotnica. Smo pa v tem času pridobili vso potrebno dokumentacijo za gradnjo   centralne čistilne naprave ter zagotovili cca. milijon dvesto tisoč evropskih sredstev za izvedbo že navedene investicije s podpisom Dogovora za razvoj Podravske razvojne regije. 
Črpanje evropskih sredstev bo med leti 2019 in  2021, tako da bo Občina Oplotnica v ta namen porabila vsa razpoložljiva evropska sredstva v tem obdobju.

